== Karriere ==
Mira Wanting gjorde sig første gang bemærket i [[Charlotte Sachs Bostrup]]s livlige novellefilm ''[[Fridas første gang]]'' i 1996, hvor hun spillede teenageren Frida, som tager i byen med sin veninde Mona for, at de begge kan finde deres første fyr at dyrke sex med. Hun havde en større birolle som Julie i [[Niels Gråbøl]]s komedie ''[[Det store flip]]'' i 1997, som omhandlede 1970'ernes [[København]] med [[kollektiv]], sex og [[Hash (rusmiddel)|hashrygning]]. Men hun fik sit egentlige gennembrud i 1998 i [[TV3]]'s dramaserie ''[[Hvide løgne]]'' i rollen som Anette Madsen. Kulturanmelder [[Bo Tao Michaëlis]] fra ''[[Politiken]]'' skrev i november 1998, at "den taltenfulde Mira Wanting lyser op med sit kloge spil som seriens både lede og dumme blondine."<ref name=autogeneret1>[https://www.dfi.dk/viden-om-film/filmdatabasen/person/108134 MIRA WANTING 1978-2012], [[Det Danske Filminstitut]]</ref> Wanting fortsatte karrieren i [[Peter Bay]]s ungdomsfilm ''[[Surferne kommer]]'' i 1998, hvor hun spillede den vestjyske pige Anne, som er flyttet fra København til [[Klitmøller]] med sin familie. Hun flirter med en tysk surfer og  de falder i unåde hos det lokale slæng.
Personbillede_savnes Kunst